રાહુલ 31 ઓગસ્ટથી માનસરોવરની યાત્રા પર રવાના થયા છે. તેમની આ યાત્રા 12 દિવસની છે. તેઓ 12 સપ્ટેમ્બરે પાછા આવવાના છે. રાહુલે એપ્રિલમાં કર્ણાટક ચૂંટણી દરમિયાન આ યાત્રાની જાહેરાત કરી હતી. રાહુલે કહ્યું હતું કે, થોડા દિવસ પહેલાં જ્યારે અમે કર્ણાટક આવી રહ્યા હતા ત્યારે અચાનક કઈ ખરાબીના કારણે અમારું પ્લેન 8000 ફૂટ નીચે આવી ગયું. ત્યારે જ થયું કે હું તો ગયો. તે જ ક્ષણે મારા મનમાં ભગવાન શિવ યાદ આવ્યા અને મે મનમાં કૈલાશ માનસરોવર જવાનું નક્કી કર્યું, તેથી જ કર્ણાટક ચૂંટણી પૂરી થયા પછી મેં કૈલાશ માનસરોવર જવાની જાહેરાત કરી હતી.